La consellera de Cultura, Mariàngela Vilallonga, ha inaugurat aquest matí el 35è Saló del Llibre Infantil i Juvenil de Catalunya, que se celebra a L’Amistat de Mollerussa fins el 14 d’abril i que té l’aigua com a fil conductor. La consellera ha reconegut el llarg recorregut del saló, plenament consolidat, i ha posat èmfasi en la importància que té el certamen com a punt de trobada entre els autors i el públic dels infants i els joves com pas important per a fomentar la lectura des de la base. Llegir és “una manera de ser”, ha dit Vilallonga en els parlaments inaugurals on ha tingut paraules d’agraïment per a la seva predecessora Laura Borràs i on s’ha referit a tres pilars que és persegueix des de la conselleria: consolidar la lectura com a hàbit, potenciar la qualitat estilística i la pluralitat en els llibres de lectura infantil i juvenil i afavorir l’ús de les aplicacions tecnològiques per com a estímul per a la lectura.\nPer la seva part, l’alcalde de Mollerussa, Marc Solsona, ha posat en valor que el aquest saló “únic” fa que Mollerussa esdevingui capital de la cultural infantil i juvenil durant 15 dies i ha assegurat que volem continuar “sent l’aliat d’èxit per fer arribar la cultura als més petits” amb l’objectiu de tenir “una societat més desperta, més crítica i més activa i així a través de la literatura construir les grans realitats de país”. Per la seva banda, la presidenta del Consell Català del Llibre Infantil i Juvenil de Catalunya, Anna Maria Macià, ha refermat el compromís de l’ens que dirigeix amb Mollerussa amb la voluntat fixada en convertir-lo en un gran saló de referència arreu de Catalunya.\nAl certamen, promogut pel Consell Català del Llibre Infantil i Juvenil (ClijCAT) i organitzat conjuntament amb l’Ajuntament de Mollerussa a través de la Biblioteca Comarcal Jaume Vila, s’hi poden veure i tocar més de 5.000 llibres de 25 segells editorials diferents a través de 7 exposicions. Així mateix, concentra una trentena d’activitats complementàries entre presentacions de llibres, sessions de contacontes i espectacles així com dues trobades professionals, una del sector de l’educació i una altra de l’àmbit bibliotecari, que precisament ha tingut lloc aquest matí, per debatre nous formats per organitzar les visites d’autors a les biblioteques.\nProp de 3.000 alumnes ja s’han inscrit per dur a terme les visites guiades al saló, que inclouen la trobada amb algun dels set autors que hi participen enguany i que són els il·lustradors Gusti i Cristina Losantos, l’autora del cartell d’enguany i que avui ha estat la protagonista convidada al saló, així com els escriptors Pep Molist, Alegria Julià, Muriel Villanueva, Jordi Folck i Ivan Ledesma. A més, també s’ha previst sessions de contes per acollir les visites guiades de l’alumnat de les escoles bressol i d’educació infantil de P-3 a P-5 amb Santi Rovira, Glòria Arrufat i la companyia Fes-t’ho com vulguis.\nDilluns, 01 abril 2019 11:58\nEl 3r No Surrender Festival se celebrarà el 29 de juny a Vilanova de Bellpuig amb la cançó ‘Glory Days’ com a protagonista\nL’organització del No Surrender Festival ha anunciat que la tercera edició del mític festival d’homenatge a Bruce Springsteen se celebrarà el pròxim dissabte 29 de juny a Vilanova de Bellpuig. En aquesta ocasió, el festival es redueix a només un dia “per mantenir l’esperit inicial amb què vam crear el projecte”, explica l’impulsor i organitzador, Josep Maria Pons. D’aquesta manera, la interpretació i l’enregistrament d’una cançó de Bruce Springsteen torna a ser el motiu principal. L’esdeveniment està organitzat per L’Estoneta Sala Boss, l’Ajuntament de Vilanova i l'IEI i compta amb la col·laboració de Maquinària Vicens i Cal Valls.\nPer aquesta tercera edició, està previst que els músics i cantants interpretin la cançó Glory Days, un tema inclòs al mític àlbum Born in the USA del ‘Boss’, i que explica la història d’un home que torna a rememorar els seus dies de glòria a l’època adolescent. Josep Maria Pons es mostra optimista: “Esperem incrementar la xifra de participants perquè es tracta d’una cançó molt festiva” i que permet incorporar nous instruments, com les trompetes i els trombons.\nDesprés de l’enregistrament de Glory Days està prevista l’actuació de la banda tribut a Bruce Springsteen Sergio Gisbert&The Jacks amb la banda al complet, una formació reconeguda com la millor banda tribut d’Europa.\nA partir de demà dimarts es poden fer les inscripcions del festival, que tornarà a situar la localitat de Vilanova de Bellpuig al món. Les inscripcions costaran només 5€ i s’han de formalitzar al web www.nosurrenderfestival.com.\nFins i tot abans d’anunciar la data del festival, l’organització ha rebut peticions per participar de seguidors d’arreu del món. El ressò del festival ha arribat fins i tot a Nova Jersey, on va néixer el ‘Boss’, i des d’on també s’han interessat per l’esdeveniment. Per aquest motiu, Josep Maria Pons assenyala que existeixen moltes possibilitats que Bruce Springsteen participi en la tercera edició del No Surrender Festival.\nMés de 880.000 visualitzacions del vídeo oficial\nEl vídeo de la cançó No Surrender, que es va interpretar i enregistrar l’any 2017, ja ha arribat a les 880.000 visualitzacions a Youtube, tot i que l’organització assegura que comptant les descàrregues la xifra supera el milió.\nDissabte, 30 Març 2019 14:37\nDissabte, 30 Març 2019 09:46\nEva Saumell guanya amb ‘Pells mortes’ el Concurs de Textos Teatrals per a Espectacles de Petit Format\nEl Teatre L’Amistat de Mollerussa ha estat l’escenari, aquest divendres al vespre, de l’acte de lliurament dels premis de la tercera edició del Concurs de Textos Teatrals per a Espectacles de Petit Format, un guardó que s’ha endut Eva Saumell per l’obra Pells mortes.\nL’acte ha comptat amb la presència de la vicepresidenta de l’Institut d’Estudis Ilerdencs, Rosa Pujol; de l’alcalde de Mollerussa, Marc Solsona; i de Cristina Simon i Jaume Jovells, representants de Saó de Ponent, entitat organitzadora del certamen. El lliurament de premis s’ha dut a terme al damunt de l’escenari, que ha esdevingut un petit teatre, i s’ha comptat amb diverses actuacions interpretades per Oriol Ginestà. El jurat ha estat format per la llibretera Núria Dalmases, el crític teatral Francesc Folguet, el director de teatre Jaume Jovells i els filòlegs Anton Not i Alba Pla.\nAquesta tercera convocatòria dels premis ha comptat amb la participació de 34 obres i ha suposat la incorporació al projecte de la Diputació de Lleida i de l’Institut d’Estudis Ilerdencs, que amb la seva aportació han permès que la dotació del premi passi dels 1.000 als 5.000 euros, un fet que ha volgut destacar en la seva intervenció Rosa Pujol, que a més a lloat la tasca de Saó de Ponent. A més, l’obra guanyadora serà editada per Pagès Editors dins la col·lecció ‘Teatre de Butxaca’ i representada. De fet, aquest dissabte a les 9 de la nit el mateix Teatre L’Amistat acollirà la representació de l’obra Absències, d’Eva Moreno, guanyadora de la passada edició, una representació que es repetirà el diumenge 31 a les 12 del migdia i a les 7 de la tarda al mateix escenari.\nSaó de Ponent és una entitat sense ànim de lucre amb seu a Mollerussa, on des de fa quatre anys treballa per promoure i promocionar la cultura. És en aquest context on s’emmarca el Concurs de Textos Teatrals per a Espectacles de Petit Format, un premi que es va convocar per primer cop l’any 2016 i que va recaure en Roger Pou, d’Arenys de Mar, amb el text titulat Desgana. L’any 2017 el premi va ser per l’esmentada Eva Moreno, de Molins de Rei, amb Absències. Les obres han de ser inèdites, en català i no representades ni premiades amb anterioritat. La temàtica serà lliure i amb un màxim de quatre intèrprets, i hauran de fer al·lusió directa o indirecta al Pla d’Urgell.\nDivendres, 29 Març 2019 12:34\nLa Federació Sardanista de les Comarques de Lleida convoca assemblea general pel dissabte 6 d’abril\nLa Federació Sardanista de les Comarques de Lleida ha convocat assemblea general ordinària pel pròxim dissabte 6 d’abril a les 5 de la tarda en la Sala 2 de l’Amistat de Mollerussa. El mateix dia i en diferents convocatòries, també es duran a terme les assemblees de les sectorials que conformem la Federació.\nAixí, la primera de les assemblees serà la de l‘Associació de Colles Sardanistes de les Terres Lleidatanes (Acstell). Seguidament serà el torn de la Coordinadora d’Aplecs de la Sardana de les Comarques Lleidatanes, El Saltem i Ballem i tancarà la Federació Sardanista de les Comarques de Lleida.\nAquest format, en el qual cada sectorial disposa de 30 minuts per exposar els seus punts, és una fórmula molt ben acceptada pels participants a les assemblees, ja que redueix considerablement el temps de les reunions i alhora optimitza recursos. S’ha de tenir en compte que moltes de les entitats participants estan convocades per part de diferents sectorials.\nCada entitat sardanista presentarà, en el seu torn, un ordre del dia amb una sèrie de propostes i punts a tractar i aprovar per part dels assistents. A banda del balanç comptable i el torn de preguntes, punts comuns a totes les assemblees, l’Albert Masague, president de l’Acstell, presentarà per aprovació, els acords en el reglament del concurs de colles sardanistes de la territorial de Lleida, que es van acordar en la reunió de caps dansers i la junta de l’Acstell que va tenir lloc el passat dissabte 16 de març.\nEster Llovera, presidenta de la Coordinadora d’Aplecs de la Sardana de les Comarques Lleidatanes, presentarà el logotip de la Unió d’Aplecs de la Sardana de Catalunya, entitat de nova creació que aplega a les entitats organitzadores d’aplecs en l’àmbit català. Recordar que Ester Llovera és la tresorera i en Ramon Roset vocal de la dita entitat.\nLlovera també repartirà les guies sardanistes a les entitats i a agrupacions que ho demanin i comentarà el fet que està pendent la reunió anual d’organitzadors d’aplecs a l’espera de disposar del material de patrocini per repartir en els aplecs.\nPilar Torrades, presidenta del Saltem i Ballem, informarà de l’activitat d’ensenyament de la sardana en centres escolars per part de monitors i monitores federats en aquesta anualitat. Un resum de la que va ser la cloenda del curs de monitors i monitores sardanistes que tindrà lloc el dissabte 30 de març a Mollerussa, les trobades sardanistes de centres escolars de Mollerussa el 25 d’abril i la de Lleida ciutat el 30 d’abril seran altres punts a tractar.\nLa Trobada Intercomarcal Escolar del Saltem i Ballem a celebrar en la vila de Bellpuig el 4 de maig i la trobada de Sardanistes Adults l’1 de juny a Almacelles seran altres punts d’interès.\nFinalment, Carles Vall, president de la Federació Sardanista de les comarques de Lleida, farà un resum de les activitats en les quals ha participat la Federació, tant en l’àmbit local com de país. La recenment creada pàgina web, la nova imatge promocional de la Federació i altres novetats també tindran el seu espia en l’assemblea. La trobada també servirà per renovar càrrecs en les diferents sectorials.\nDes de la Federació es fa una crida a la participació en les diferents assemblees perquè són l’eina més potent per posar damunt la taules punts de vista diferents, opinions, suggeriments i noves propostes. La junta de la federació vols transformar la tradicional assemblea en una veritable àgora de debat positiu entre totes les parts implicades en el món sardanista de casa nostra, un dels més actius del país.\nUn petit refrigeri posarà punt final a l’assemblea general d’aquesta edició.\nDivendres, 29 Març 2019 12:29\nL’alcalde de Mollerussa posa en valor la necessitat d’estabilitat en l’acció de govern per beneficiar a la ciutadania\nL’alcalde de Mollerussa, Marc Solsona, ha participat aquest matí en un col·loqui amb diferents alcaldes de capitals de comarca organitzat per la plataforma Alcaldes.eu a Barcelona en la qual s’ha presentat un estudi elaborat pel Col·legi de Politòlegs i Sociòlegs de Catalunya que analitza la Continuïtat i canvi als ajuntaments catalans des de les eleccions del 1979 fins a les del 2015. Precisament, el tema introduït per l’estudi ha centrat el debat posterior entre els diferents representants municipals representats, tots ells alcaldes de capital de comarca. El primer edil de Mollerussa, per la seva part, ha posat en valor l’estabilitat de govern actual davant de la confrontació en anteriors mandats perquè “provoca benefici per a la ciutat”.\nSolsona també ha indicat que, com a equip de govern, “articulem un projecte de ciutat que no es tanca en el seu terme sinó que té una visió global que no posa límits a les seves ambicions”. En aquest sentit, ha posat en valor també la seva tasca de diputat al Parlament de Catalunya, “ja que estar al lloc polític on es prenguin decisions és important a l’hora de poder aprofitar les oportunitats que surtin”. “Volem que les decisions importants passin per Mollerussa i, a poder ser, a Mollerussa”, ha assegurat Solsona.\nL’alcalde de Mollerussa ha compartit taula de debat, que ha estat conduit pel periodista Eduard Berraondo, amb els alcaldes d’Amposta, Gandesa, Solsona i Santa Coloma de Farnés, els quals han analitzat els beneficis i els inconvenients que pot aportar la continuïtat dels equips consistorials en els ajuntament catalans en el context previ a les properes eleccions municipals. El col·loqui ha tingut lloc a l’Hotel Catalonia de la capital catalana.\nDijous, 28 Març 2019 17:59\nCom integrar el nou el espai públic a l’àmbit educatiu? Aquest ha estat el repte proposat per l’Ajuntament de Mollerussa de la mà de l’alcalde de la ciutat, Marc Solsona, als 60 alumnes de sis centres de Formació Professional de la demarcació de Lleida que han participat al II Campament d’Innovació i Emprenedoria. I la proposta guanyadora ha estat la titulada Fent plaça, que proposa un seguit d’accions per vitalitzar i integrar el centre urbà amb la participació de la ciutadania de totes les edats i de tots els interessos així com també el teixit associatiu i comercial de la ciutat. Els participants han treballat a la sala polivalent de L’Amistat tot i que també han fet una visita per conèixer in situ l’àmbit sobre el qual havien de treballar.\nDijous, 28 Març 2019 17:57\nLa nova consellera de Cultura, Mariàngela Vilallonga, inaugurarà dilluns vinent a 2/4 de 12 del migdia el 35è Saló del Llibre Infantil i Juvenil de Catalunya, que se celebrarà a L’Amistat de Mollerussa fins el 14 d’abril i que tindrà l’aigua com a fil conductor. L’acte inaugural, al qual assistiran professionals del món editorial com escriptors, il·lustradors, editors i bibliotecaris, comptarà també amb la presència de l’alcalde de Mollerussa, Marc Solsona, la presidenta del Consell Català del Llibre Infantil i Juvenil, Anna Maria Macià, així com l’extitular del departament, Laura Borràs.\nDimecres, 27 Març 2019 08:07\nLa biblioteca analitza el fenomen del rock català amb el llibre del periodista Oriol Rodríguez\nLa Biblioteca Comarcal Jaume Vila de Mollerussa acollirà aquest dijous, a les 8 del vespre, la presentació del llibre Tocats de l’Ala, del periodista Oriol Rodríguez, el qual analitza el fenomen del rock català a través de 60 entrevistes fetes als principals músics, gestors cultural, propietaris de discogràfiques, productors i periodistes que hi van tenir un paper rellevant.\nL’Ajuntament de Mollerussa portarà a l’aprovació del ple ordinari d’aquest dijous el protocol d’actuació davant d’agressions sexistes i discriminacions, que es vol estrenar durant la Festa Major d’enguany, segons ha explicat l’alcalde, Marc Solsona. L’objectiu és sensibilitzar, prevenir, detectar i actuar, de manera conjunta i consensuada, davant de situacions potencialment perilloses o incòmodes com l’assetjament sexista.\nLa iniciativa, que s’emmarca dins el Pla Local d’Igualtat d’Oportunitats de Mollerussa 2018-2023, parteix de la regidoria d’Igualtat, conjuntament amb l’Oficina Jove del Pla d’Urgell. Per això, s’ha promogut la creació de la Taula d’Igualtat, formada per institucions, entitats i agents socials de la ciutat, entre ells els cossos de seguretat, que s’ha reunit de forma periòdica per establir-ne les bases i dissenyar la campanya de sensibilització que té com a prioritat que les festes de Mollerussa esdevinguin un espai lliure d’agressions sexistes i de discriminació i que serà presentada pròximament.\nUn altre dels punts de l’ordre del dia és una modificació de crèdits per un import total de 423.386 euros que contempla finançar amb 152.629 euros la construcció del vial d’accés al nou institut, que s’ubicarà en uns terrenys municipals darrera de l’escola bressol El Niu. També incorpora una partida de 205.689 euros per tirar endavant la fonamentació, que en principi ha de finançar el consistori en la seva totalitat tot i que posteriorment ingressarà la meitat d’aquest import per part del departament d’Ensenyament amb qui el consistori signarà un conveni de col·laboració per aquest concepte. En aquest sentit, Solsona ha explicat que s’ha arribat a aquest acord amb la Generalitat perquè l’obra de fonamentació pugui estar enllestida al juny i durant l’estiu Ensenyament pugui ubicar-hi els mòduls prefabricats per iniciar el curs al nou edifici. Així mateix, una altra de les partides destacada que contempla la modificació és la de 25.000 euros corresponent a l’habilitació d’una plataforma elevadora per accedir a l’Edifici Sant Jordi.\nTambé es portarà a l’aprovació del ple l’expedient de contractació, mitjançant arrendament financer, del subministrament i la instal·lació de la gespa artificial al camp de futbol 11 del Camp Municipal d’Esports així com també l’adequació de la zona de les pistes de tennis per convertir-la en un camp de futbol 7. El pressupost d’execució per contracta és de 407.583 euros. Així mateix també preveu declarar aquest subministrament de gespa amb caràcter plurianual amb partides establertes fins anualment fins al 2014.\nAl Ple, a banda de diferents conceptes econòmics, també es donarà compte de la revisió del padró d’habitants a 1 de gener del 2019 que ascendeix a 16.076 habitants, amb 1044 altes, de les quals 126 són naixements, i 887 baixes, 101 d’elles per defunció.\nLa 1a Cursa i Marxa del Pou Bo de Torregrossa reuneix 400 participants\nPàgina 5 de 209\n29-09-2015 Llegit:38965 Mollerussa


GR® 171 Etapa 6 - FEEC - Federació d'Entitats Excursionistes de Catalunya\nVoregem el nord de les Muntanyes de Prades per arribar a Montblanc tot travessant els camps de conreu que envolten l’Espluga de Francolí.\nEl castell de Milmanda és una edificació del terme municipal de Vimbodí i Poblet, a la Conca de Barberà. Està situat sobre d’uns assentaments primitius ibers, grecofenicis i romans. Passem pel riu Sec i arribem al Monestir de Poblet.\nEnvoltada pel riu Francolí i les muntanyes de Prades es troba l’Espluga de Francolí. El terme està travessat pel riu, que s’origina a la Font Major de l’Espluga, a la confluència dels rius Sec i Milans. La població compta amb diferents museus: les Coves de l’Espluga, on es pot fer una visita guiada per l’interior d’aquestes cavitats; el Museu de la Vida Rural, que ens mostra eines i oficis tradicionals de la zona, així com costums familiars, entre d’altres coses, i el Museu del Vi, el més antic de Catalunya.\nDesprés de passar pel barranc de la Tossa i gaudir de la seva vegetació fins arribar a Montblanc.\nReial Monestir de Poblet. Connexió amb el GR® 175 i la variant GR® 171.4.\nCarretera TV-7007 de l'Espluga de Francolí a les Masies.\nL'Espluga de Francolí. Connexió amb el GR® 175.\nConnexions amb: GR® 171 Etapa 6


El treball titulat Com ho veus? Estudi dels camps visual i lector, així com d'alguns trastorns oculars, de l'alumna Amal El Arrak, de 2n de Batxillerat, ha obtingut el Primer Premi de la categoria Biomedicina i Salut en el certamen Ciencia en Acción, en la seva versió no presencial.\nEstudia, a més de l'anatomia ocular, el funcionament dels camps de visió i de lectura oculars, així com diferents malalties associades a l'enfocament i aquests camps.\nPodeu veure la notícia al Som Granollers del dia 8 de juliol aquí (pàg. 9 del document en PDF).\nTreballant amb l'estereoscopi. Imatge prèvia a la presentació del TR a l'institut.\nPublicat per Ivan Nadal a 12:08 Cap comentari:\nEtiquetes de comentaris: 2021, Ciencia en Acción, Recerca Científica\nEntevista Revista Societat Catalana de Tecnologia (SCT)\nAhir dia 8 d'agost van sortir publicades les entrevistes realitzades a la meva exalumna Ariadna González y en a mi, sobre el seu projecte SeaEnergyProject i recerca, respectivament, a la revista electrònica de la Societat Catalana de Tecnologia (SCT). La valoració del treball ben fet sempre genera satisfacció, a més del fet de ser valorats per part d'aquesta filial del Institut d'Estudis Catalans (IEC). Es pot consultar la totalitat de les mateixes en el següent enllaç (>>), així com el contingut de la meva entrevista en el següent PDF (>>).\nPublicat per Ivan Nadal a 9:56\nEtiquetes de comentaris: 2020, entrevista, investigació, SCT


Vespres de la Beata Verge de Jordi Prat i Coll\nDirigit per Jordi Prat i Coll\nDel 19 de febrer al 8 de març de 2020\nESTRENA 19 de febrer\nCol·loqui postfunció diumenge 23 de febrer. Amb el director i intèrprets de l’obra i moderat per l’escriptor Màrius Serra. [més info]\nLectura dramatitzada dimarts 25 de febrer a càrrec d’Oriol Genís i Jordi Banacolocha. [més info]\nCol·loqui postfunció dimecres 4 de març. Amb la col·laboració de l’Espai Bes, dinamitzat amb Xavier Gimeno. [més info]\nEl procés de redempció d’un pare amb el seu fill, des d’una espontaneïtat tragicòmica que segurament converteix el protagonista d’aquesta peça en un dels grans personatges del teatre contemporani.\nDesprés de l’èxit de fa quatre temporades, torna aquesta obra protagonitzada per Oriol Genís, nominat a millor actor als Premis Butaca 2016 per la seva vertiginosa interpretació d’aquest text.\nVespres de la Beata Verge és un dels espectacles més personals de Jordi Prat i Coll (Premi Ciutat de Barcelona 2018 per Els Jocs Florals de Canprosa), amb un text magnètic del dramaturg italià Antonio Tarantino. Vespres de la Beata Verge forma part dels Quatre actes profans d’Antonio Tarantino, juntament amb Stabat Mater, que es pot veure ara a La Gleva, La Passió segons Joan i Lluentons.\nVaig escriure Vespres de la Beata Verge després d’un succés. Un noi que vivia al meu edifici havia començat a prostituir-se transvestit prop de la caserna Cavalli, on havia fet el servei militar uns mesos abans. Això havia provocat un violent conflicte amb el seu pare, després del qual havia abandonat la llar familiar per anar a viure a Milà. Un dia em vaig assabentar que aquell noi s’havia suïcidat, llançant-se per la finestra.\nAleshores, em vaig inventar una nova versió de la història: el pare, una nit, rep una trucada telefònica del fill, que li confessa la seva intenció de suïcidar-se. El pare comença a inquietar-se. Aquest pare –que és un modest venedor ambulant, un home que juga a cartes, que s’expressa en un llenguatge rude, la llengua dels mercats, la llengua que sol utilitzar per criticar la seva dona i els seus fills– comença a poc a poc a expressar-se en un altre registre. A través de l’ús d’una mena de llengua poètica, intenta acompanyar el seu fill cap a la salvació, en aquest trànsit entre la vida i la mort. Una salvació propera a la imatge del Leteu, el riu de l’oblit, és a dir, una salvació cap a un paradís pagà.\nEl pare va a recuperar les despulles del seu fill al dipòsit de cadàvers de Milà per tornar-lo a portar a Torí. En aquest moment del drama, el pare truca a totes les portes: a casa d’una comtessa, a un institut religiós, etcètera, per recollir diners per al funeral del seu fill i poder-lo enterrar dignament. L’amor tardà del pare pel fill que ha transgredit les normes socials potser té el poder de redimir la figura mateixa del pare.\n[extret de vesprodellabeatavergine.eu]\n«Segurament és del millor que hi ha en aquests moments a Barcelona»\n«No vagin a veure Vespres si només es volen distreure una estona. No hi vagin a desconnectar. Quan surtin voldran respirar, mastegar, besar, fumar, beure, menjar, cardar.»\nMÀRIUS SERRA – LA VANGUARDIA\n«El que fa aquí Oriol Genís no és d’aquest món»\n«És precisament en la teatralitat extrema de Genís on rau la seva força, el seu carisma, la seva enorme personalitat, en un panorama teatral on sembla que la majoria dels actors siguin intercanviables.»\nORIOL PUIG TAULÉ – NÚVOL\n«Seixanta-cinc minuts d’instants plens de teatre»\nESTEVE MIRALLES – NÚVOL\nRepartiment Oriol Genís i Roger Vilà\nEscenografia i vestuari Ricard Prat i Coll\nConstrucció d’escenografia Castells Planas\nProducció executiva Noemí Figueras\nDistribució Centaure produccions\nAmb el suport de Nau Ivanow i Sala Beckett / Obrador Internacional de Dramatúrgia\nAgraïments Anna Güell, Òscar Castellví, Eulàlia Planes, Pako Boza, Anna Estany, Núria Dardinyà, Xavi Ripoll, Sala Trono i tots els micromecenes de Verkami\nAmb el suport especial de Dorotea Casas, Francesc Llauradó, Maria Oliver i Carme Sansa\nEscenografia patrocinada per Carme Badia i Mutlló\nDurada 65 minuts\n19 febrer de 2020 — 8 març de 2020\nDirector Jordi Prat i Coll


Actes organitzats pel MUMA per a celebrar el Día Internacinal dels Museus\nMartes, 14 Mayo 2019 18:19\nActes organitzats pel MUMA per a celebrar el Día Internacinal dels Museus, que amb el lema per al 2019 del Consell Internacional dels Museus (ICOM), "Els museus com a eixos culturals: El futur de la tradició".\n- El dimarts 14 de maig a les 19:30h., presentació de la nova dinamització de la Sala Sucro amb dos anamorfosis del fotògraf local Víctor Balaguer, una dedicada al "riu Xúquer" i una altra a "l'entrada de Jaume I a Alzira". En estes podràs viatjar al passat i contemplar una imatge del Xúquer i entregar les claus de l'Al Jazirat a Jaume I.\n- Des del dimecres 15 fins al dissabte 18 de maig, visita guiada a l'exposició "La Bóveda", pel mateix autor, Josep Francés, que al mateix temps farà una demostració del procés de pintura amb una obra realitzada en directe. Horari: de 12:00 a 12:45hores, i de 18:00 a 18:45 h.\n- El dimecres 15 de maig en el Saló d'Actes de la Junta Central Fallera i la seu del Museu Faller de València a les 19:30:\n- Taula Redona: "Els museus fallers com a contenidors culturals de les tradicions falleres".\n- El dissabte 25 de maig, "Ruta turística pels horts d'Alzira", eixida en el bus turístic a les 10:00hores, des de la Tourist Info, per a recórrer les partides de Vilella, Fracà, Casella i Pla de Corbera. Una ocasió per a conéixer l'arquitectura rural tradicional i la modernista dels horts de tarongers. Tornada a les 13:30 hores.\nMás en esta categoría: « V edició de la 10Mil Passos Kangurs Benifaió Programació del Día Internacional dels Museus »


Klopp: "Has d'estar perfecte per derrotar el Barça"\nJürgen Klopp, l'entrenador del Liverpool, ha afirmat que "tot és possible, especialment a Anfield". D'aquesta manera no envia pilotes fora abans de rebre el Barça en el partit de tornada de les semifinals de la Champions League.\nPerò encara que deixa la porta oberta a la remuntada, tal com va passar a Roma la temporada passada quan el Barça es va veure sorprès, ha admès la dificultat que suposa. Per aquest motiu diu que "has d'estar perfecte per derrotar el Barça". I Klopp ha apel·lat a una nit màgica en la qual haurà de superar les baixes de Roberto Firmino i de l'egipci Mohamed Salah.\n"Hem tingut resultats decents aquesta temporada en què hem marcat més de tres gols, i jugar a casa ens ajuda. Encara hi ha la creença que podem fer-ho, però sabem que serà difícil", ha assegurat. A més, el tècnic alemany ha considerat que l'absència de Salah i de Firmino ofereix oportunitats a altres jugadors "que poden convertir-se en herois". "Si remuntem, el nom dels que marquin serà recordat per sempre", ha explicat.\nS'ha de vigilar Messi\nKlopp, al marge del missatge d'esperança a la remuntada, ha afirmat que el seu equip s'enfronta a una situació límit, en la qual, de sortida, únicament han de buscar la victòria: "La situació no és la que volíem tenir, però intentarem guanyar. Com ho enfoquem? Tractarem de guanyar el partit. Si tenim l'oportunitat de passar a la següent ronda, intentarem fer-ho. Ha estat una temporada llarga i hi ha una petita possibilitat de fer-la més llarga. Ens queden dos partits a casa, en una temporada increïble, i hauríem de celebrar-ho amb una bona actuació en el camp i un bon ambient a les grades".\n"El resultat de Barcelona no ens ajuda molt, honestament. És futbol i hi ha esperança", ha destacat. I també la derrota a Barcelona va ser per culpa de Leo Messi: "Probablement és el millor del món. El vam tenir controlat durant 88 minuts i tot i així va fer alguna cosa especial. Demostra que has d'estar concentrat contra ell durant 90 minuts".\nPrèvia Liverpool-Barça Salah no jugarà contra el Barça El Nacional\nChampions League Horari i TV del Liverpool-Barça de la Champions League El Nacional


El Thos a la Mostra Eureka de treballs de recerca de Batxillerat – Institut Thos i Codina\nEl Thos a la Mostra Eureka de treballs de recerca de Batxillerat\nDurant aquest mes d’abril s’ha dut a terme, de manera telemàtica, la 12a Mostra Eureka de treballs de recerca d’humanitats, arts i ciències socials. Aquesta mostra és una bona oportunitat per donar a conèixer els treballs de recerca més reeixits de l’alumnat de segon de Batxillerat de Mataró en aquests àmbits.\nVolem felicitar l’alumne del Thos i Codina Gerard Torner Masa per la participació en la mostra Eureka d’enguany amb el treball de recerca “La literatura fantàstica com a pla de lectura per alumnes d’ESO”.\nEn aquest enllaç podreu veure els diferents participants explicant el treball de recerca que han dut a terme; podreu conèixer el treball d’en Gerard al minut 21.50 del vídeo.\nLa més sincera enhorabona a tothom qui ha participat a la mostra Eureka i ha dut a terme treballs de recerca d’una gran qualitat, que evidencien la importància de la humanitats, les ciències socials i les arts en la nostra societat.\nL'Art Romànic en un còmic fet pels alumnes d'història de l'art de 2n de batxillerat\nEls alumnes de 2n de llatí fan d'oradors romans per un dia!\nEls alumnes de batxillerat de grec i llatí al XXVè Festival de Teatre Grecollatí\nVisita al MNAC i taller al Pavelló alemany de Mies Van der Rohe amb els alumnes de 2n de Batxillerat\nTallers de "Química Interactiva" a la UAB amb 2n Batxillerat\nEls alumnes de grec i llatí de batxillerat visitem el jaciment d'Empúries!


Els dotze passos de l'heroi postmodern - Biblioteca Virtual\nEls dotze passos de l'heroi postmodern/\nEls dotze passos de l'heroi postmodern\nDes que Apol·loni de Rodes va escriure Les Argonàutiques al segle III abans de Crist, tots els relats d'aventures segueixen un mateix patró: l'heroi clàssic s'ha de desplaçar per complir una missió sublim a la que dedicarà tota la seva energia, si cal amb risc de la pròpia vida. Les fases d'aquesta recerca també són sempre les mateixes: un encàrrec, un trajecte arriscat, un duel inevitable, l'ajuda inesperada, la fugida accidentada i el retorn victoriós. L'heroi clàssic ha de passar, doncs, per dotze passos que defineixen tota la seva aventura i que, indefectiblement, es van complint.\nEl cinema, deutor de tants arguments universals, no és aliè a aquests patrons. Ja sigui en el cinema d'aventures, el pèplum, l'epopeia històrica o la ciència ficció, el relat és sempre el mateix, i l'heroi compleix pràcticament amb els dotze passos, fil per randa, fins i tot quan menys ho sospitem.\nPerò, quins són aquests dotze passos? Vegem-los amb un exemple del film d'acció postmodern per excel·lència.\n1. El món ordinari:\nSe'ns presenta l'heroi en la seva vida quotidiana, ignorant de l'aventura que començarà i en contrast amb el món meravellós on tindrà lloc.\n2. La crida de l'aventura:\nAlgú busca l'heroi per presentar-li un desafiament que entrarà en conflicte amb el seu món ordinari.\n3. El rebuig de la crida:\nL'heroi no se sent amb forces per acceptar el desafiament, o creu que no va amb ell, o es veu incapaç de fer-hi front, però la crida s'anirà repetint insistentment fins que l'accepti, ja que hi està predestinat.\n4. La trobada amb el mestre:\nQuan finalment accepti el seu destí, l'heroi coneixerà el seu mestre, algú més savi o poderós que ell que el guiarà i l'ajudarà.\n5. Creuant el primer umbracle:\nL'heroi entra en contacte per primera vegada amb el món on tindrà lloc l'aventura.\n6. Proves, aliats i enemics:\nL'heroi s'enfronta a les primeres proves i adquireix un coneixement que no tenia. Sovint fracassa en les primeres perquè no està prou preparat o perquè no confia en les seves possibilitats. A base d'enfrontaments, i interaccionant amb els aliats i els enemics, l'heroi creix i es fa més fort per enfrontar-se a la prova definitiva.\n7. Aproximació a la guarida de l'enemic:\nL'heroi arriba al "ventre de la bèstia", on l'espera el que està cercant.\n8. La prova definitiva:\nL'heroi s'enfronta al seu enemic final.\n9. Mort i resurrecció:\nPer vèncer al mal, a vegades cal que l'heroi mori (simbòlicament) i resuciti com una persona nova.\n10. La recompensa:\nL'heroi obté la seva recompensa.\n11. El camí de tornada:\nL'heroi és perseguit pels enemics que encara queden.\n12. El retorn amb la recompensa:\nL'heroi retorna a la seva vida anterior per gaudir de la recompensa o recomençar la lluita, tot i que ni ell serà mai el mateix ni el seu món serà exactament igual que quan el va deixar. L'heroi ha canviat i el món del començament també.


Reforma de la llei de memòria històrica. El Vaivén de Rafael Cid 30/01/20\n30 de Gener, Vaga general a Euskal Herria 30/01/20\nPer conéixer els motius i la convocatòria de vaga general a Euskal Herria parlem amb Oscar, company de CGT Nafarroa . Per a conéixer més sobre els motius i la convocatòria de vaga general a Euskal Herria , parlem amb Luis Fuentes, company de CNT Bilbo . Per a conéixer més sobre la convocatòria de vaga general a Euskal Herria parlem amb Andrés Gallego, secretari general de CGT Euskal Herria .\nRepàs a la xarxa 30/01/20\nEspai d'informació local 30/01/20\nÉs el que hi ha 30/01/20\nCada dia arriba a LLIURE DIRECTE l'espai ÉS EL QUE HI HA . Hui parlem amb Manolo Gallego i Emili Cortavitarte . Parlem de Catalunya, Villarejo, habitatge, Itàlia ...\nEl treball de Creu Roja amb les persones migrants i refugiades. Klaramente 29/01/20\nEls dimecres arriba a LLIURE DIRECTE l'espai KLARAMENTE que realitzen usuaris del centre de rehabilitació biopsicosocial MUSEO.\nL'AVE i l'ampliació del Port de València: infraestructures innecessàries. Vicent Torres 29/01/20\nParlem amb Vicent Torres , doctor en economia per la UPV , al voltant de l' AVE i el Port de València .\nVI Jornades mineria sostenible. Luis Porrio, Ecologistes en acció La Serranía 29/01/20\nParlem amb Luis Suller sobre les VI Jornades mineria sostenible .\n#LesMolesParcNatural. Lidia y José, Coordinadora per la protecció de Les Moles 29/01/20\nEns visiten Lídia i José de la Coordinadora per la protecció dels Moles "La Mola és Nostra" , amb els qui parlem sobre la protecció d'aquest paratge natural.\nRepàs a la xarxa 29/01/20\nCada dia a LLIURE DIRECTE fem un repàs als mitjans , xarxes socials i la vostra participació ...\nEspai d'informació local 29/01/20\nÉs el que hi ha 29/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Félix García Moriyón . Parlem del nou govern, de nacionalismes, de l'Església, les religions, del català a l'escola, vaga per les pensions ...\nPel tancament dels CIEs 28/01/20\nCada últim dimarts de mes arriba l'espai PEL TANCAMENT DELS CIEs amb la campanya CIEs No.\nRetirada de l'escò a Quim Torra 28/01/20\nEscoltem les declaracions d' ERC , Junts per Cat i la CUP parlant de la retirada de l'escò a Quim Torra .\nLa mobilitat en l'era del mòbil. La Veranda de Rafa Rius 28/01/20\nRepàs a la xarxa 28/01/20\nEspai d'informació local 28/01/20\nÉs el que hi ha 28/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Carlos Montouto . Parlem de l'escó de Torra i de Veneçuela ...\nDilluns de tertúlia 27/01/20\nDILLUNS DE TERTÚLIA amb José Luis Noguera (ciutadà cabrejat), Juan Ramón Ferrandis ( CGT ) i Rafa Rius ( Ateneu llibertari Al Margen i Ràdio Malva ). Parlem de l'acord judicial per l'accident de la línia 1 del metro de València, l'abandonament de les rodalies, turisme de creuers, pujada del S.M.I., vaga general per les pensions a Euskal Herria ...\nEl Estado frente a la anarquía. Los grandes procesos contra el anarquismo español (1883-1982). José Luis Gutierrez Molina. Libre te quiero 27/01/20\nCada 15 dies arriba a LLIURE DIRECTE l'espai LIBRE TE QUIERO . Hui parlem de " El Estado frente a la anarquía. Los grandes procesos contra el anarquismo español (1883-1982) " de José Luis Gutierrez Molina .\nEspai de cinema 27/01/20\nCada dilluns arriba l' espai de cinema de LLIURE DIRECTE amb Juan Ángel Saiz , company nostre en els programes de cinema, professor del Departament d'Enginyeria Elèctrica de la Universitat Politècnica de València (Camí de Vera s/n 46022, València, Espanya) i especialista en Cinema i Música de Cinema. Hui parlem sobre les últimes estrenes i els Premis Goya.\nRepàs a la xarxa 27/01/20\nEspai d'informació local 27/01/20\nÉs el que hi ha 27/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Rafael Cid . Parlem de renúncies del nou govern, Catalunya, vaga a Euskal Herria per les pensions ...\nDivendres de tertúlia 24/01/20\nDIVENDRES DE TERTÚLIA amb Ferran Barberà ( Joves PV Compromís ), Antonio Pérez Collado ( CGT PV i Ateneu llibertari Al Margen ) i Versus (ésser humà bàsic). Parlem del pacte al que han arribat per l'accident del metro 3 de Juliol, Ribó accepta la nova terminal per a viatgers del Port de València, contra el PAI de Metrovacesa, cuidem Benimaclet, a França treballadors tallen la llum als sindicats que col·laboren amb Macron, pujada del SMI a 950€ ...\nAgenda musical València 24/01/20\nCada setmana contactem amb el nostre company Javi que des d' EL CLUB DE AMIGOS DEL CRIMEN ens acosta l' agenda musical de la setmana per a València i voltants.\nEl preu d'una taronja valenciana es multiplica per sis del camp al supermercat. Ester Fayos, Directa 24/01/20\nCada setmana arriba a LLIURE DIRECTE la col·laboració amb DIRECTA . Hui parlem amb la companya Ester Fayos al voltant de l'article: " El preu d'una taronja valenciana es multiplica per sis del camp al supermercat "\nRepàs a la xarxa 24/01/20\nEspai d'informació local 24/01/20\nÉs el que hi ha 24/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Rafa Rius . Parlem del impeachment a Donald Trump, el pin parental, l'ampliació del Port de València ...\nPIN Parental i estratègia per a Catalunya. El Vaivén de Rafael Cid 23/01/20\nHui ens visiten Jacqueline Brizola , doctorant d'estudis històrics de la ciència, medicina i comunicació científica de la Universitat de València, i Juliano Medeiros , president nacional del PSOL, amb qui parlem sobre el que suposa el govern Bolsonaro per a la democràcia al Brasil.\nHui ens visiten Sabino Quadra , de San Fermines 78 gogoan , exdiputat de Amaiur i autor del llibre "No us importe matar", Llum Quiñonero , presidenta de Acció ciutadana contra la impunitat del franquisme al País Valencià , exdiputada autonòmica de Podem i autora del llibre "Miquel Grau 52/1977" i Lucila Aragó , portaveu de Acció ciutadana contra la impunitat del franquisme al País Valencià / Plataforma de Suport a la Querella Argentina País Valencià , amb els qui parlem de la campanya "Exigisc justícia, judici a Martín Villa".\nRepàs a la xarxa 23/01/20\nEspai d'informació local 23/01/20\nÉs el que hi ha 23/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Emili Cortavitarte . Parlem de Simona Levi, internet, mitjans, pin parental, informes d'Oxfam Intermon, OIT i Credit Suisse ...\nEl futur de les pensions. Antonio Pérez i Picón. Assemblea Jubilats i pensionistes CGT. Klaramente 23/10/19 (R)\nPer la recuperació de la sobirania: Eixir de l'Euro. Hèctor Illueca, Enric Llopis 07/05/14 (R)\nRecuperem l'entrevista realitzada en 2014 amb l'excusa d'unes jornades que va organitzar el Front Cívic Som Majoria amb el títol " Per la recuperació de la sobirania: Eixir de l'Euro " en la que vàrem parlar amb Hèctor Illueca , portaveu del Front Cívic Som Majoria i Enric Llopis que va presentar " Por Europa, contra el sistema euro ".\nRepàs a la xarxa 22/01/20\nEspai d'informació local 22/01/20\nÉs el que hi ha 22/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Félix García Moriyón . Parlem del pin parental, de l'informe d'OXFAM Intermon ...\nDilluns que ve 27 de Gener arranca el judici per l' accident del metro de València que va tindre lloc el 3 de Juliol de 2006. Parlem amb Rosa Garrote , presidenta de l'Associació de Víctimes de Metro 3 de Juliol .\nEspai desocupades i precàries 21/01/20\nCada 15 dies arriba a LLIURE DIRECTE l'espai DESOCUPADES i PRECÀRIES .\nPer molt que bufe el vent. David Segarra 21/01/20\nParlem amb David Segarra al voltant del projecte, ja en marxa, de documental "Per molt que bufe el vent" centrat en la defensa de l'horta partint de la lluita del Forn de Barraca .\nRepàs a la xarxa 21/01/20\nEspai d'informació local 21/01/20\nÉs el que hi ha 21/01/20\nCada dia arriba a LLIURE DIRECTE l'espai ÉS EL QUE HI HA . Hui amb Manolo Gallego i Carlos Montouto . Parlem del veto parental, de Trump, conferència de Líbia, Fòrum de Davos ...\nDilluns de tertúlia 20/01/20\nDILLUNS DE TERTÚLIA amb Rafa Rius ( Ateneu llibertari Al Margen i Ràdio Malva ) i Tere Galdón ( Dones dissidents ). Parlem del PIN censor, de la baralla entre el poder judicial i l'executiu, de les discrepàncies entre Puig i Oltra respecte al Port de València ...


L’AJUNTAMENT DE PEGO CONVOCA LES AJUDES PARÈNTESI DEL PLA RESISTIR - Ajuntament de Pego : Noticies\nL’AJUNTAMENT DE PEGO CONVOCA LES AJUDES PARÈNTESI DEL PLA RESISTIR\nPublicat per l'Ajuntament de Pego el 22 de març de 2021 a les 3:29 PM\nL’Ajuntament de Pego ha aprovat les bases de la convocatòria de les ajudes Parèntesi (Pla Resistir) dirigides a persones autònomes i microempreses locals.\nLes bases de les ajudes s’han publicat en la web de l’Ajuntament de Pego i en la seu electrònica on és podran sol·licitar telemàticament a través del tràmit que s’habilitat per a la sol·licitud d’Ajudes Parèntesi de la mateixa seu. El període de sol·licitud és de 15 dies hàbils a partir del dia 23 de març fins el dia 14 ‘abril.\nEl pla destinarà per al municipi 290.389 euros per a autònoms i microempreses dels sectors més afectats per la crisi de la COVID-19. L’Ajuntament aportarà un 15% del total, el 62,5% l’aportarà la Generalitat Valenciana i es completarà amb el 22’5% amb el qual contribuirà la Diputació Provincial.\nEl programa consisteix en una ajuda directa de 2.000 euros per cada autònom o microempresa, que s’incrementarà en 200 euros per treballador amb un màxim de 10 treballadors.\nL’activitat econòmica ha de ser desenvolupada per una persona autònoma o microempresa amb un màxim de 10 persones treballadores, que estiguen donats d’alta en el règim de la Seguretat Social i en l’Agència Estatal d’Administració Tributària a data 31 de desembre de 2020. També han de desenvolupar l’activitat en el municipi i estar donats d’alta en algun dels CNAE establerts en l’Annex I de la convocatòria: comerç al detall de productes en llocs de venda i en mercats ambulants, hotels i allotjaments turístics, càmpings i aparcaments de caravanes, restaurants i llocs de menjar, provisió de menjars preparats per a esdeveniments, i establiments de begudes. A més, també contempla altres activitats com les d’exhibició cinematogràfica, agències de viatges, operadors turístics, altres serveis de reserves, organització de convencions i fires, arts escèniques i activitats auxiliars, gestió de sales d’espectacles, gestió d’instal·lacions esportives, activitats dels clubs esportius, gimnasos i altres activitats esportives, activitats dels parcs d’atraccions, entre altres activitats recreatives i d’entreteniment.\nS’admetran les despeses realitzades segons les bases des de l’1 d’abril de 2020 i fins el dia de la presentació de la sol·licitud per a l’obtenció de l’ajuda.\nLes despeses i la seua justificació no podran haver estat presentades per a l’obtenció i justifcació d’altres ajudes públiques.\nPer a quasevol consulta podeu posar-se en contacte amb Creama Pego adl-pego@creama.org, Tel 965571255


'Vagos', 'maleantes' i altres dissidències incòmodes per al sistema penal - directa.cat\nUn repàs històric mostra com la presó, des dels seus orígens al segle XVII, s’ha utilitzat per ‘treure de la circulació’ els sectors abocats a l’exclusió social\nDesestructuració familiar, dificultats afectives, rebel·lia adolescent, marginació social, pobresa i violència. Aquests són els patrons comuns que va trobar Daniel Pont entre la població penitenciària la primera vegada que va ingressar a una presó en 1967, poc després de complir la majoria d’edat. Haver comés alguns delictes menors durant l’adolescència el van convertir en una víctima més de l’aleshores anomenada llei de vagos y maleantes, aprovada per les Corts de la Segona República en 1933, referent al tractament penal de persones sense sostre, que practicaven la mendicitat, treballadores sexuals, proxenetes i altres comportaments considerats antisocials per part del govern republicà, i que posteriorment va ser ampliada per la dictadura franquista per a reprimir també l’homosexualitat. Aquesta legislació, basada en el concepte d’higienisme social no sancionava delictes sinó conductes, intentant evitar-ne la comissió futura, i per això incloïa mesures d’allunyament, control i retenció dels individus suposadament perillosos. Pont va passar quatre anys de presó en presó arreu de l’Estat, en els aleshores anomenats “reformatorios de vagos y maleantes”, que a la pràctica resultaven ser camps de treball forçat per a persones sense recursos.\n“Amb 22 anys vaig sortir de la presó amb un odi social molt fort, que em va portar a cometre delictes majors, sobretot atracaments, i a tornar a ingressar en presó pocs anys després”. En aquesta segona ocasió, a banda de la condemna associada a un delicte d’atracament, se li aplicaria també la llavors recentment aprovada llei de perillositat social –que en 1970 havia substituït a la llei de vagos y maleantes–, que li comportaria de nou complir la condemna “a pols” –sense cap benefici penitenciari ni rebaixa–, fet que el va mantenir privat de llibertat fins al 1979. Precisament, una de les reivindicacions de la Coordinadora de Presos en Lluita (COPEL), que es va fundar a la presó de Carabanchel a finals de 1976 amb l’objectiu d’elaborar la nova llei d’amnistia per a les persones preses polítiques de la dictadura –que finalment exclouria les preses socials– i en la qual Daniel Font va tenir un rol molt actiu, va ser acabar amb aquestes jurisdiccions especials que suposaven una doble condemna per a les persones sense recursos: una pel seu perfil social de “possible” delinqüent, i l’altra pels delictes comesos.\nCodi Penal amb més penalitat\n“L’ús del sistema penal i la reclusió dels pobres per ficar-los a treballar és molt anterior a la llei de vagos y maleantes. De fet, la mateixa genealogia de la presó al segle XVII, mitjançant les anomenades cases de correcció, ja ho contemplava”, recorda César Lorenzo, doctor en Història i autor del llibre Cárceles en llamas (Virus Editorial, 2013). A l’Estat espanyol, segons explica Lorenzo, el sistema penal segueix des del principi la mateixa doctrina “tancar a la gent marginal pel seu comportament antisocial i a les persones que atempten contra la seguretat o la moral del règim”, i afegeix que després s’apliquen lleis com la de vagos y maleantes i perillositat social, “que els venen molt bé també per criminalitzar i perseguir als obrers de les fàbriques, especialment anarquistes, i qualsevol dissidència política del moment”.\nLa llei de ‘vagos y maleantes’ de 1933 fou substituida el 1970 per la de perillositat social, que incloia l’homosexualitat\nAmb el final de la dictadura i l’inici de l’anomenat procés de Transició democràtica es produeixen alguns canvis i reformes en el Codi Penal, com l’eliminació de les sancions cap a les persones per la seua orientació sexual i, en 1983, es produïa l’excarceració d’una part considerable –5.000 persones– de la població penitenciària preventiva, que rondava el 40 % del total, mitjançant la modificació de la llei d’enjudiciament criminal. Tot i les reformes, la llei de perillositat social continuaria activa fins al nou Codi Penal de 1995, considerat per molta gent el primer de la democràcia.\n“Paradoxalment, és amb aquest nou Codi Penal quan es produeix l’augment més gran de població penitenciària de la història”, explica Iñaki Rivera, professor de Dret Penal de la Universitat de Barcelona. A tot l’Estat es passa de 44.000 persones preses en 1995 a 74.000 en 2010. Segons descriu Rivera, hi ha diversos factors que expliquen aquest augment de la població entre reixes: “Per una banda, l’augment de la penalitat, impulsada per estratègies d’alarma social i el populisme punitiu, cap a dos tipus de delictes vinculats a situacions de pobresa i marginalitat, com són els delictes contra el patrimoni i la salut pública; per altra, l’eliminació de la redempció de penes per treball inclosa en l’anterior Codi Penal i la dificultat per accedir a beneficis penitenciaris, el que suposaria que qui entrava a presó s’hi estava molt més temps i, per últim, la nova penalitat cap a les dones i les persones migrades nouvingudes”. Segons Rivera, el perfil de les víctimes del sistema penal ha anat canviant, però sempre respon al mateix patró: persones que, estructuralment, tenen menys recursos.\nAmb la implantació del nou Codi Penal, a l’Estat espanyol es passa de 44.000 persones preses en 1995 a 74.000 en 2010\nEl fet de ser dona és un altre dels factors que penalitza dins de la població penitenciària. Elisabet Almeda Samaranch, professora i catedràtica de Sociologia per la Universitat de Barcelona, coneix bé aquesta intersecció entre migració i pobresa en les dones preses: “La presó afecta sobretot a dones que ja estaven excloses prèviament al seu procés de privació de llibertat, principalment dones migrades, sense xarxes de contenció, que han patit violència –física o estructural– o usuàries de drogues en contextos de marginalitat”. Més d’un 90 % de dones que compleixen presó estan condemnades per delictes contra el patrimoni –per robatoris vinculats al consum o la supervivència– o la salut pública –pel mercadeig o transport de substàncies a través de fronteres, normalment exercint del que es coneix com a “mules”. L’Estat espanyol té una de les majors taxes d’empresonament de dones de la Unió Europea (al voltant del 7 %), un fet que, segons Almeda, s’explica en l’alta feminització de la pobresa, el poc desenvolupament de l’estat del benestar, la forta criminalització de les migracions, la progressió de les polítiques punitivistes i la manca d’alternatives a la presó i d’una societat civil organitzada al voltant d’aquest tema. “La presó és la punta de l’iceberg del patriarcat. Una presó mai pot ser feminista, però és una qüestió feminista que des dels feminismes hem d’abordar”.\nLa tendència de creixement continu de la població penitenciària es va aturar ara fa una dècada, quan les estadístiques de persones privades de llibertat –tant als Països Catalans com a l’Estat espanyol– comencen a disminuir, un fet que s’intenta explicar des de diferents camps del dret penal i la sociologia. Segons Iñaki Rivera, l’explicació d’aquest fenomen és molt clara: l’expulsió massiva de persones migrades als seus països d’origen i l’inici del que anomena la “burorepressió”. “Arriba un punt en què les presons comencen a ser insostenibles per l’estat en termes econòmics, i, per tant, estratègicament, es busquen noves fórmules sancionadores que impliquen recaptar fons per les arques públiques i gastar el mínim possible”. El millor exemple és la nova Llei orgànica de protecció de la seguretat ciutadana de 2015, en la que es tipifiquen noves infraccions administratives i s’incrementa la quantia de les sancions, que de nou troben les seues principals infractores en el mateix sector social de sempre: joves, persones que provenen d’entorns de marginalitat, dissidents polítiques i persones migrades.\n“No és casualitat que el sistema penal actuï de nou selectivament contra aquest sector social” explica Rivera. Aquest fet ve facilitat, segons el jurista, per “la docilitat d’una societat cada cop més plastificada i individualista que no dona ni construeix cap resistència col·lectiva per erradicar la criminalització de la pobresa i la dissidència”. I avisa que, si no ens hi impliquem, ens haurem de preparar per temps molt pitjors: “Veurem quin serà el proper objectiu del sistema penal”.\nCodi Penal dissidència Franquisme genealogia pobresa presó punitivisme repressió\nGemma Garcia Vicent Almela Ester Fayos Fotografies | Hugo Cornelles\n« L’escola no pot suplir la manca de polítiques de conciliació\nLa guineu vigilant les gallines »


Vides sobre vies - septiembre 2015 - Editorial Circulo Rojo\nUn libro de Mónica Espelt Ripoll y Maria Santanach Romà\nHas agafat mai un tren? T’has fixat en els teus companys de viatge? Unes converses captades al vol o unes impressions subjectives han omplert el teu cap i han deixat anar la teva imaginació? S’ha assegut mai al teu costat una persona i ha començat a explicar-te la seva història? Has baixat del tren amb ganes de saber com acabava? O potser tu mateix ets el protagonista d’una d’aquestes històries? Potser no ho saps i tu ets el passatger del nostre viatge…


Zapatero assumeix tota la responsabilitat | DIARI DE MIQUEL ICETA\nEl PP al govern tornaria a mentir →\nLa declaració de Pasqual Maragall anunciant que li ha estat diagnosticat un principi de la malaltia d’Alzheimer ha recollit moltíssimes mostres de reconeixement i solidaritat. De totes elles, precisament per la seva sinceritat i caràcter personal, en destaco l’article de Rosa Cullell publicat a El Periódico de Catalunya.\nAquesta setmana es va commemorar amb un acte al Palau de la Generalitat el 30 aniversari del retorn del President Josep Tarradellas i, per tant, del restabliment de la Generalitat de Catalunya. S’ha dit en moltes ocasions, i amb tota la raó, que es tracta de l’únic element de veritable ruptura en la transició pactada del 1977, l’únic reconeixement de legitimitat a una institució vigent en l’època de la República. En l’acte de Palau es va produir una magnífica intervenció del President Montilla. Us convido a llegir també un article de Raimon Obiols sobre els principis de l’actuació política del President Tarradellas i un altre de Carles Sentís, que va acompanyar Tarradellas en el seu històric viatge a Madrid per negociar amb Suárez, recordant elements de la glossa que en va fer en el decurs de la seva intervenció en l’acte institucional.\nPerò, sens dubte, l’element que està centrant el debat públic en les darreres setmanes i que ho seguirà fent les setmanes a venir és la crisi de les obres de l’arribada a Barcelona del Tren de Gran Velocitat (TGV) i el seu impacte sobre les línies de Rodalies i dels Ferrocarrils de la Generalitat de Catalunya (FGC). La fase aguda de la crisi es va iniciar el dissabte dia 20 d’octubre quan les obres del TGV van malmetre un túnel dels FGC i es va decidir interrompre aquest servei i el de Rodalies. RENFE, la Generalitat i els Ajuntaments van posar en marxa mecanismes alternatius de transport que estan pal·liant en part el perjudici causat pel fiasco de les obres del TGV. De forma immediata el president de la Generalitat va assenyalar les prioritats a partir d’aquell moment: en primer lloc, assegurar la seguretat dels usuaris i dels treballadors; en segon lloc, restablir de la forma més ràpida possible el servei de Rodalies; i en tercer lloc -i l’ordre és aquest i no pas altre-, culminar les obres de l’arribada del TGV a Sants. Avui mateix, el president Zapatero, en el decurs d’una visita a les obres, ha assumit tota la responsabilitat pels incidents ocorreguts, ha demanat excuses als ciutadans i ha fet seves les prioritats assenyalades pel president Montilla. Dimecres vinent, el president Zapatero compareix al Congrés dels Diputats per donar explicacions sobre aquests incidents, el retràs de les obres i els perjudicis ocasionats als usuaris dels serveis de Rodalies i dels Ferrocarrils de la Generalitat.\nPerquè us podeu fer una idea precisa de l’impacte que aquests fets estan causant en els creadors d’opinió, us convido a llegir els editorials d’El País i de La Vanguardia al respecte, així com els articles de David Miró, Manuel Castells i Joan Tapia. He fet una tria de pocs materials i els he elegit precisament d’entre els que no són en absolut sospitosos de voler aprofitar un problema com aquest per erosionar el govern Zapatero. Tampoc he triat cap declaració de dirigents de CiU o del PP que són en part responsables del que passa, tant pel que fa al retard en l’arribada del TGV a Barcelona, com en la tria del traçat, com del retard en les inversions i els dèficits de manteniment de Rodalies.\nUn dels elements a resoldre de cara al futur és la capacitat de la Generalitat per incidir directament en les grans obres públiques de l’Estat a Catalunya, especialment en l’inici d’un llarg període en que, gràcies al nou Estatut, aquesta inversió serà important per rescabalar-nos d’anteriors períodes que van ser especialment gasius per a Catalunya. L’esquema podria ser semblant a l’utilitzat amb èxit amb motiu de l’execució de les obres al voltant de la celebració dels Jocs Olímpics de 1992, quan es va constituir l’empresa HOLSA -presidida pel recordat Santiago Roldán-. A aquesta possibilitat se’n fa referència en un article de Joaquim Coello i en l’entrevista a Joaquim Nadal publicada avui mateix pel diari El País.\nUn altre aspecte de l’actualitat política que m’ha preocupat especialment aquesta setmana és la iniciativa del PP de recusar tres magistrats més del Tribunal Constitucional per bloquejar-lo de forma definitiva i d’acord als seus interessos que passen per l’anul·lació de l’Estatut de Catalunya i de les lleis impugnades pel PP que amplien els drets civils i els drets de les dones. Aquesta iniciativa s’afegeix al bloqueig de la necessària renovació del Consell General del Poder Judicial també decidit pel PP. Podeu llegir al respecte, els editorials d’El País i La Vanguardia, així com dos articles de Javier Pérez Royo, publicats respectivament a El Periódico de Catalunya i El País. Per cert, aprofito aquesta avinentesa per felicitar el professor Pérez Royo a qui ha estat justament concedit el XIV Premi Blanquerna atorgat per la Generalitat “per la seva rellevant activitat en el camp del dret constitucional i per la seva lectura oberta, evolutiva i adaptada a la realitat plural espanyola de la Constitució de 1978”. El Premi li serà lliurat pel President de la Generalitat el proper dia 7 de novembre a Madrid.\nNo sé com subratllar prou la gravetat de l’actuació del PP intentant bloquejar el poder judicial i el màxim arbitratge constitucional. Si un dels elements dels cops d’Estat és el de perjudicar greument o interrompre el normal funcionament de les institucions democràtiques, la deriva del PP té elements que apunten clarament en aquesta direcció. El problema no és només que el PP no hagi acceptat el resultat de les eleccions del 2004, sinó que vol distorsionar el funcionament institucional fins que pugui tornar a governar. Espero que el Tribunal Constitucional sàpiga afrontar aquest desafiament però la única resposta a aquesta ofensiva reaccionària del PP només pot venir de les urnes, d’una clara i neta victòria de Zapatero l’any que ve.\nÉs el que va passar amb els intents involucionistes que es van produir des del 1977 al 1982, només la victòria clara del PSOE en les eleccions del 28 d’octubre del 1982 va permetre acabar definitivament amb els sectors que volien fer marxa enrere. Avui hem commemorat aquesta victòria amb un acte a la seu central del PSC. Per recordar aquesta fita històrica podeu llegir els articles de Javier Pradera, Joaquín Estefanía i Txiki Benegas.\nParlant de memòria històrica, us recomano la lectura de la intervenció de Josep Maria Balcells en el debat d’aprovació de la Llei de Memòria Històrica al Parlament de Catalunya.\nDavant de la imminència de la sentència també convé fer memòria del judici sobre els atemptats de l’11-M, com ho fa Ernesto Ekáizer en aquest article publicat a El País.\nTambé són diversos els comentaristes que s’estan referint a la deriva radical de CDC. Com a mostra us convido a llegir l’article d’Alfons Quintà aparegut al diari Avui i la crònica de Josep Garriga publicada avui a El País. En aquesta crònica es posa de relleu que els actuals màxims dirigents de CDC són partidaris de l’autodeterminació i la independència de Catalunya. Lògicament aquesta posició augmenta les tensions internes en el si de CiU, incomoda a sectors més moderats de la pròpia CDC i pot tenir conseqüències electorals des del moment en que CiU renuncia a la trajectòria dels anys 80 i 90 que permetia recollir suport de sectors autonomistes i sobiranistes alhora.\nPer un debat rigorós sobre el present i el futur de Catalunya i les esquerres catalanes, resulta d’imprescindible lectura l’entrevista a Raimon Obiols publicada el dia 22 pel diari El Punt. Més centrat sobre la qüestió federal considero important l’article de Carme Valls-Llobet publicat el dia 16 a Público. De caire més conjuntural podeu llegir l’article que em va publicar el diari ABC el dia 24. Podeu trobar interessant aquest article d’Albert Branchadell sobre el cas Peri Rossi. Aquesta setmana s’ha fet públic el Baròmetre d’opinió política d’octubre del Centre d’Estudis d’Opinió de la Generalitat de Catalunya.\nSi voleu seguir el procés de primàries i de debat intern en el si d’Izquierda Unida, aquí trobareu els llocs web de Gaspar Llamazares i de la seva oponent Marga Sanz.\nFinalment, a la cimera europea de Lisboa es va assolir un acord sobre el nou Tractat de Reforma de la Unió Europea, que vol substituir la non nata Constitució europea. Aquí hi trobareu els textos i una primera valoració d’urgència continguda en l’article de Francisco Aldecoa publicat a El País. Celebrades les eleccions a Polònia, podeu llegir el balanç que en fa Josep Borrell a les pàgines d’El Periódico.\nAcabo recomanant-vos la lectura de la intervenció d’Antonio Franco en rebre el premi Antonio Asensio de periodisme, la intervenció d’Amos Oz en rebre el Premio Príncipe de Asturias de las Letras, i el manifest de la campanya contra les agressions racistes impulsada per SOS Racisme amb motiu de l’agressió d’una jove equatoriana.\n“Perles” del programa Polònia emès el 25 d’octubre, resum crític realitzat per Núria Iceta (podeu trobar-les totes aquí)\n– La supernanny ha entrat a Palau i ha creat un racó de pensar… en Montilla hi envia Carod per l’afer de la no-Biennal de Venècia, i allí ja hi ha altres consellers entremaliats (Tura, Saura i Castells). Mentre s’expliquen l’un a l’altre què han fet, entra el mateix Montilla, però no en plan supernanny, sinó perquè a ell també l’han castigat…. en ZP.\n– La Terribas llegint un titular del Kyoto Times en japonès. Era una xorrada el gag, però ella s’ho val.\n– La recepta de Ferran Adrià i Santi Santamaria: “Peus de porc amb vambes i reducció de cordons” … pinggggg.\n– Nou vídeo de Rajoy dirigit per Woody Acebes: “Cuando sea presidente, no voy a permitir el cambio climático. Mi primo y yo vamos a impedir que nos cambien el clima, nuestro clima es nuestro y de nadie más.”\n– Rajoy renyant a Toni Soler perquè incompleix la llei de la memòria històrica si no retira els símbols franquista, en el cas que ens ocupa, el mateix personatge de Franco!\n– El Premi Ondas al millor programa d’entreteniment i el gag del president Maragall, molt delicat i entranyable, efectiu i amb el punt crític de mala llet necessari, fent un antigag sobre la seva malaltia que em va recordar l’antidiscurs de Monzó a Frankfurt. Comença el President Montilla dient a Toni Soler: “Quines cabòries amb els àdhucs del Maragall, eh” [Hi pot haver un resum millor que aquest?]. Soler: “Sí, porto tota la setmana donant-hi voltes, és un tema delicat per un humorista.” Montilla: “Eh, un respecte per en Maragall, eh!”. Soler: “Quan dic humorista em refereixo a mi! Hem de ser delicats, mirar de no ofendre ningú…”. Irromp Maragall: “Ningú… com jo! Però home, si quan no surto jo això sembla un funeral de tercera!”. Soler: “Segui, segui, que vostè està malalt”. Maragall: “Que no estic malalt, ves a la porra!”. Carod s’apunta a l’hagiografia: “Estic al teu costat… ets un gran polític”. Maragall: “Tu el que ets és un pilota, com en Mas i en Zapatero… estic per presentar-me a les eleccions a veure si em voten. Us deixo que vaig a preparar-me el monòleg final”. Soler: “Em quedo parat, Maragall és un lluitador infatigable”. Carod: “Sí, un almogàver”.\n– La traducció simultània sense eufemismes de les declaracions de Fernando Alonso després de perdre el campionat del món… i no per res, sinó perquè no suporto a l’Alonso ni tot el tema fatxa-pijo de la Formula 1 en general.\n– Franco a favor de la llei de la memòria “para que no se olviden las atrocidades de mi régimen… claro que sí, que uno tiene su trayectoria”\n– Nova edició de “Caçadors de simbolets”. ZP i Montilla a la caça de sim-bolets franquistes (que s’han d’arrencar, no tallar, ja, ja). El més comú és el Plaquis habitatus franquistis, el més verinós l’Aguiluchus Capitanis Generalus, i, el més gros….. Samaranch!\n– Boris Izaguirre. Costa distingir l’original de la còpia. Diu que ell també vol anar convidat a Frankfurt.\n– Els morros pintats i recautxutats de ZP mirant el seu lamentable vídeo de la Z. Siguem seriosos, zizplau!\n– Carod vestit de trabucaire per potenciar el seu perfil de patriota.\n– Segueix la preparació de la Biennal de Venècia: al despatx del President hi ha un Miró convenientment tunejat de PSC.\nPM: Jo he estat un exemple de discreció i sobrietat. Però l’altre dia se’m va escapar de dir que ja no tinc carnet del PSC. Mira, se’m va escapar, tu. Em sap greu però ara ja està dit. Total, que estic lliure… i disponible.\nJP: Però hi ha gent de molta vàlua i han fet coses bones…\nPM: Realment el país en mans de quatre immadurs…\nPM: Què et sembla si…\nPosted on diumenge 28 Octubre 2007, in Política. Bookmark the permalink.\tComentaris tancats a Zapatero assumeix tota la responsabilitat.


Un sector de les FARC torna a agafar les armes\nEl dissident Iván Márquez denuncia, pistola en mà, que el president Duque ha "traït" la pau\n4 min. Barcelona 29/08/2019 16:27\n651x366 Márquez, en l'anunci de la tornada a les armes, envoltat de dissidents de les FARC armats / EFE Márquez, en l'anunci de la tornada a les armes, envoltat de dissidents de les FARC armats / EFE\nEls pitjors auguris i temors s’han confirmat a Colòmbia, en mig de la lenta i difícil implementació dels acords de pau amb les FARC. Iván Márquez, número dos de l’antiga guerrilla, ha clavat una estocada al dèbil procés a l’anunciar que reprèn la “lluita armada” per la “traïció” de l’estat al pacte de l’Havana del 2016. “No vam ser vençuts ni derrotats així que la lluita continua”, ha proclamat Márquez en un vídeo penjat a YouTube en què apareix vestit de verd militar i amb una vintena de persones armades.\nEn 32 minuts, Márquez, l’àlies de Luciano Marín Arango, ha sembrat la incertesa i la por de si serà capaç d’arrossegar els excombatents desencisats i crítics pels obstacles i dil·lacions imposades pel president Iván Duque, partidari de revisar els acords.\nEl vídeo suposa la reaparició de Márquez, que fa un any ja no va recollir la seva acta de senador com a membre de la FARC, la formació política en què s’ha convertit la dissolta guerrilla. Malgrat que va dirigir la delegació dels guerrillers a les converses de l’Havana i que va estar present en el desmantellament de les armes, Márquez havia mostrat discrepàncies amb els seus companys per la manera de com estaven digerint la transició a la vida institucional i ja, des del seu amagatall, havia criticat el ràpid desarmament.\nLa direcció de la FARC va ser contundent i va parlar d’'error delirant” que poden fer perillar “ l’anhel” del poble colombià d’un país pacificat. Márquez s’havia enfrontat a Rodrigo Londoño 'Timochenko', president del partit, que poques hores després de l’anunci del seu excompany s’esforçava a reiterar que “més del 90% d’exguerrillers segueixen compromesos amb la pau” per minimitzar-hi la transcendència.\n#Comunicado Llamamos al pueblo de Colombia, al gobierno, a la comunidad internacional, a los empresarios y gremios, al movimiento social y popular, a los exguerrillerxs que asumieron el reto de la lucha política abierta, a rodear como nunca los Acuerdos https://t.co/mIR7KX2GGg\nEl desmarcatge de la FARC\nJa abans que es fes de dia a Colòmbia, Londoño lamentava a l’emissora Blu Radio que l’acció dels seus antics companys només fa que donar “munició a qui està en contra del procés” i pot perjudicar els interessos de la FARC en les eleccions locals de l’octubre, després que en les del 2018 obtinguessin un pobríssims resultats.\nMárquez havia guanyat la partida a l’hora de mantenir les sigles FARC, una decisió que ara Timochenko vol rectificar en la pròxima assemblea de la formació. El canvi de nomenclatura és un pas simbòlic però “donaria un punt d’honor” a la formació i legitimaria un discurs polític sense fissures, assenyala César Niño, politòleg i especialsita en seguretat de la Universitat Sergio Arboleda de Bogotà. Hi ha un altre factor clau per evitar el descarrilament del procés, apunta l’analista, i és que l’Estat estigui a l’alçada amb els compromisos, alhora que entén que el rearmament dels dissidents també posarà “a prova” la capacitat de resistència de les institucions.\nL’aposta per la pau va arribar també per part de l’executiu de Duque però no ho va fer per boca del president, que va mantenir un inquietant silenci. L’actual comissionat per a la pau, Miguel Ceballos, ha assegurat el “compromís 100%” amb el procés. De la mateixa manera, l’expresident Juan Manuel Santos, que va liderar les negociacions i va rubricar l’acord, també ha sortit en defensa del full de ruta i ha animat la cúpula 'farquista' a reprimir els desertors.\nEn el vídeo Márquez assegura que el seu grup vol aliances amb l’ELN, l’altra gran guerrilla, molt activa a la porosa frontera veneçolana, una associació que pot fer augmentar “la inseguretat” a la regió, assenyala el professor Niño. En aquest sentit, l’especialista s’atreveix a indicar que els de Márquez tornen a les armes ja no per un rearmament ideològic de la guerrilla sinó com una manera de recuperar el negoci lucratiu d’armes i drogues.\nLa dona que ha de trobar 100.000 desapareguts


- Combina dues màquines en una: Multipower més Dual Motion (entrenament funcional).\n- Dues torres independents de politges regulables verticalment en 30 posicions i barra Multipower.\n- Sortides superiors per a exercicis de tracció.\n- Barra per dominades.\n- Inclou accessoris per augmentar les possibilitats d'entrenament: agafadors individuals, cinturó de potència, bat específic per a exercicis de golf i baseball, manillar de corda i turmellera.\n- OPCIONAL: Banc amb grup extensió quàdriceps / isquiotibials.


Escriure sense por. Manual d'escriptura creativa : Raquel Picolo\nby Raquel Picolo | set. 27, 2020 | Escriptura, Llibres | 0 comments\nEscriure sense por. Manual d’escriptura creativa, un llibre que he escrit per ajudar els meus alumnes, exalumnes i interessats en l’art d’escriure a fer créixer la seva escriptura.\nEscriure sense por. Manual d’escriptura creativa és un recull de notes destil·lades al llarg de disset anys d’ensenyament de l’escriptura creativa. Vol ser un estímul, un recurs i una finestra per a aquelles persones interessades en el plaer i l’art d’escriure. Hi trobaràs pensaments, textos de creació pròpia i propostes d’activitats que considero que poden ser molt útils tant per als que comencen a explorar l’aventura d’escriure com per als que continuen endinsant-s’hi. Hi trobaràs tècniques d’escriptura, però no és un llibre de tècniques, parlo d’aquelles qüestions que durant l’aventura de fer-me escriptora i professora d’escriptura, que encara continua, m’he adonat que són essencials.\nPresentació a la Biblioteca de Vilassar de Mar.\nEscriure sense por és la idea principal del llibre. No podem arribar gaire lluny carregats amb la por de fer les coses malament, sense confiar en les nostres idees i les nostres paraules. Aquesta afirmació també és vàlida per als escriptors que ja són uns virtuosos teixint mots i lligant frases. Si escriuen amb por, por a quedar malament, per exemple, o a sortir de la seva zona de seguretat, per més gran que sigui el domini tècnic, difícilment experimentaran l’art d’escriure, el goig i la tremolor interna que sentim durant el procés de la creació. Per escriure amb art s’ha d’escriure sense por. Insisteixo molt en aquesta idea, des de diversos angles, perquè és clau i decisiva en la creació literària i no se’n parla tant com caldria.\nPrimer, respirar, per crear. És a dir, relaxar-nos i aventurar-nos a navegar pel mar obert de la nostra ment. Segon, posar-nos reptes i restriccions per esmolar els nostres recursos i deixar que ens sorprenguin. En tercer lloc, rutllar, és a dir, llegir i llegir, escriure i escriure. Perquè a escriure només se n’aprèn escrivint i llegint activament com un escriptor.\nLa intenció ha estat fer un llibre obert, que generi pensament i reflexió després de la lectura i, sobretot, que ajudi a superar les diverses pors que pot despertar l’escriptura. Escrit amb missatges clars, exposats de manera directa i senzilla, amb propostes pràctiques que estimulin la lectura i l’escriptura.\nEscriure sense por és un manual per a tallers d’escriptura creativa i també per a viatgers solitaris i autodidactes.\nÉs el meu gra de sorra per ajudar-te a superar la por a escriure.\nEt proposo que juguis amb les paraules, que escriguis amb tots els sentits, que et facis preguntes creatives, que llegeixis en veu alta, que et posis limitacions i obstacles perquè la teva escriptura brilli més. Que escriguis sense parar, sense pensar i sense por.\nSi encara no ho has fet, pots descarregar-te els primers capítols.\nPots comprar-lo en paper o versió e-book a Amazon.es.\nTambé a la Llibreria Índex de Vilassar de Mar, a Casa Manela d’Esterri d’Àneu i a la Llibreria Joan Bosch de Barcelona.\nEt pots informar dels meus tallers d’escriptura aquí.


PressReader - La Vanguardia (Català) - Culturas: 2018-10-06 - Barcelona, capital\nLa Vanguardia (Català) - Culturas - 2018-10-06 - Llibre|s -\nEl mes de juliol passat el director editorial de Penguin Random House a Mèxic, va visitar el Forum Edita Barcelona en animada conversa amb l’erudit agent literari i va explicar que a Llatinoamèrica, per les rivalitats regionals d’aquell tracte que fa el parentiu però també la nafra al peu, difícilment una capital acceptaria el lideratge d’una altra. L’opció que la capitalitat d’un bé cultural tan sensible com el llibre fos a Espanya abonava una certa distància i neutralitat, però Madrid encara té un cert aire de metròpolis colonial que pot causar algunes reticències. Així Barcelona s’ha alçat aquests anys com l’opció d’un consens no escrit: ciutat allunyada de la picabaralla sud-americana però vinculada per idioma, cosmopolita, intel·lectualment seductora i empresarialment activa. Tot i això, Cayuela va llançar un SOS: “Si Barcelona vol continuar sent la capital del llibre en espanyol, alguna cosa ha de fer”.\nAixí que me’n vaig a l’aeroport del Prat i aprofito que l’avió de la està desocupat per fer-me un pentinat de raspall i fer-me passar pel futbolista del Barça perquè el pilot em porti fins a Mèxic DF a parlar amb Cayuela. Com que no estic a l’altura ni amb xanques, finalment, em poso una perruca i em faig passar per la Shakira. Cayuela té una serietat extremadament amable i fa afirmacions de pes de manera pausada, sense l’estridència de la conversa a l’estil baralla de fang a què estem acostumats aquí. Com que arribo famolenc després del viatge em suggereix un chile en nogada, que és com un míssil calòric deliciós.\nMentre em menjo la carn amb salsa de nous embotida en el pebrot li pregunto quins senyals mostren el retrocés de Barcelona com a capital del castellà... “Cap en particular i totes en conjunt. La clau és el futur. La societat catalana és bilingüe sense conflicte, però les institucions públiques pensen que l’espanyol es defensa sol i que únicament requereix suport i estímul la llengua catalana. I això és cert, però comporta una paradoxa: l’espanyol per a les noves generacions és una segona llengua que aprenen i utilitzen fora dels circuits de prestigi. Sí, ja sé que en les proves de domini de la llengua els joves catalans estan més o menys al mateix nivell que la resta dels espanyols, però això no diu res de la predisposició anímica, del sentit de propietat i pertinença”.\nVas comentar que si vol continuar sent la capital del llibre en espanyol, ha de fer alguna cosa. Què?... “Assumir l’espanyol com una llengua tan pròpia com el català. Reforçar-ne l’estudi, l’estima i la difusió... les seves fórmules de prestigi. Barcelona pot ser el cap cultural d’un món de 350 milions de parlants. És un suïcidi cultural no sentir com a propis o\nnomés pel conflicte artificial amb Madrid. A més que moltes de les seves creacions estan escrites en aquella llengua\nés entesa per la totalitat dels seus habitants i és la llengua materna de la meitat d’ells”.\nEm diran que Cayuela és mexicà, que parla des de 10.000 quilòmetres de distància sense sensibilitat cap a les qüestions de fons catalanes... Error! Ricardo Cayuela és besnét de la seva àvia era filla del president. “Procuro llegir en català, però no al ritme que voldria. Tinc una bona col·lecció de clàssics catalans, editats a l’exili, molts d’ells pel meu avi L’últim que he llegit contemporani que m’ha agradat ha estat Permagel , d’ Parlo en català amb la meva mare. Un català familiar, probablement arcaic i limitat. També el parlo amb els vells exiliats catalans, una comunitat diversa, àmplia i contradictòria, com tot el que val la pena”. Tant de bo no perdem de vista les coses que valen la pena. ANTONIO ITURBE i


Falla Casa d'Alonso: de novembre 2009\nComencem el nostre nou Joc Fallers Viatgers amb una fotografia de Gloria Llavori de la Falla Institut, que va estar en Nova York, recorrent, per tant una distància de 6125 km des de la Plaça de l'Ajuntament d'Oliva.\nGràcies per enviar-la,i per cert, què tal per Nova York?, està bé?\nPublicado por DPeiro a les 21:09 0 comentaris (escriu el teu)\nEtiquetes: Fallers Viatgers\nJoc Fallers Viatgers.\nHola amics. Com sabeu la Web de la Falla Casa d'Alonso sempre ha intentat ser útil i divertida per a tots, Fallers i no Fallers de la nostra Comissió. És per això que vos proposem un nou Joc per a tots els Fallers/es d'Oliva, és tracta de vore quin (Faller) de la nostra Ciutat ha estat més lluny. Per a participar tan sols deuràs ser membre de qualsevol Comissió d'Oliva (a excepció de la Falla Casa d'Alonso, que té el seu propi Joc), i enviar-nos un e-mail a l'adreça: webmaster@fallacasadalonso.com amb una fotografia clara de vosaltres i un monument/lloc turístic d'allà on esteu (si podeu dur algun motiu Faller i/o Valencià millor que millor) Nosaltres farem el càlcul de distància (des de la Plaça de l'Ajuntament d'Oliva) a dit lloc i crearem un rànquing per vore quin Faller és el que ha estat més lluny.\nPublicado por DPeiro a les 20:41 0 comentaris (escriu el teu)\nAvui dia 20 de novembre es el primer aniversari de Carmen Moratal i Àngel, i demà dia 21 de novembre serà l'aniversari del seu pare Juanjo Moratal.\nMoltes felicitats a ambdos.\nPublicado por Lidia a les 21:00 2 comentaris (escriu el teu)\nEnquesta millor teatre.\nSabeu que des de fa dos anys ací en la nostra Web vos proposem una xicoteta enquesta per a saber quina és l'obra de teatre que més vos agradat, i després comparar-ho amb el resultat del Jurat. Evidentment Faca Teatre juga en casa, però de segur que molts de vosaltres votareu sincerament per la millor obra d'aquest 2009.\nTeniu fins el 15 de desembre, salutacions!\nPublicado por DPeiro a les 23:02 4 comentaris (escriu el teu)\nJoc Alonsers Viatgers.\nHola amics. Des de menut a més d'un ens han dit que mai arribariem molt lluny i de segur que per a molts açò és mentida, jo per exemple he estat en Tenerife...\nFora bromes, vos presentem un nou joc per als Fallers de la nostra Comissió, és tracta d'un joc ben fàcil. Qui de tots nosaltres ha arribat més lluny des de la Placeta d'Alonso?\nPer a participar tan sols envia una fotografia d'algun viatge vostre on pugam vore el lloc on heu estat, i si podeu mostrar un motiu faller al lloc millor que millor (escut de la Falla, mocador, faixa, etc...) Nosaltres calcularem la distància d'eixe lloc des de la Placeta d'Alonso i elaborarem un rànquing per vore qui és el major Alonser Viatger. Pots enviar les teues fotos a: webmaster@fallacasadalonso.com, o si eres Faller Publicador tan sols inserta un article i el modificarem per a incloure les dades de distància i demés.\nEsperem per vore qui ha arribat més lluny!!\nPublicado por DPeiro a les 22:39 3 comentaris (escriu el teu)\nEtiquetes: Alonsers Viatgers\nAniversari d'una Fallera.\nBona nit amics, hui és l'aniversari d'una persona un tant especial per a mi, ella és: Lidia Soria, Fallera com la que més i loca com les demés.\nLa teua Comissió et desitja moltes felicitats i que t'ho passes molt bé en el proper viatge que prompte faràs. Volem coca en llanda, volem coca en llanda!!!\nPublicado por DPeiro a les 0:02 9 comentaris (escriu el teu)\nHui es l'aniversari del faller Javier Tur i Peiró, els seus pares i la seua germana Arantxa volen felicitar-lo des de la nostra web.\nLa falla Casa d'Alonso també el vol dessitjar moltes felicitats, i que complixques molts anys més amb nosaltres.\nPublicado por Lidia a les 13:00 3 comentaris (escriu el teu)\nProclamació Falleres Majors 2009.\nRecordem a tots els fallers que demà es la Proclamació de les Falleres Majors de la Falla Casa d'Alonso per a l'exercici 2009-10, així que ens vorem tots de nou al Moli Canyar, cap allà les 21:30h per a sopar i pasar una nit de festa i alegría fallera tots junts acompanyant les nostre regines en un dia tant important per a elles.\nEns vegem tots demà.\nPublicado por Lidia a les 9:00 0 comentaris (escriu el teu)\nWeb Falla Casa d'Alonso 2.0\nHOLA!!, ja estem ací, una altra vegada al teu costat. Després de 6 dies amb la Pàgina fora de línia tornem a "l'ataque" amb un nou concepte de Bloc, una Pàgina completament adaptada a la Web 2.0. I que millor forma per a estrenar una nova Web que el dia del nostre 2º aniversari a la xarxa, veritat? Molts de vosaltres vos preguntareu quins canvis hem fet, doncs, a continuació vos els detallem tots detalladament detallats:\n- Nou disseny 2.0 molt més ràpid, atractiu i fàcil d'usar (salta a la vista, no?)\n- Nova ferramenta d'edició d'articles, fallers publicadors, a que es nota el canvi?\n- Nova capçalera estàtica, més ràpida i moderna, d'acord a les noves tendències en blocs, clara i concisa.\n- Nova ferramenta per a buscar articles, comentaris, etc. (que fàcil és buscar alguna cosa ara, veritat?)\n- Nova ferramenta per a subscriure's i vore via RSS articles i comentaris, just baix de la ferramenta buscar.\n- Nova ferramenta d'accesos directes dalt, al títol, on podrem:\n· "Inici" (Recarregar la pàgina ràpidament)\n· "Fotos" (Accedir a l'apartat de fotos de la Falla)\n· "Vídeos" (Accedir a la secció de vídeos, tens més dintre de la etiqueta "vídeos" en la secció etiquetes, clar)\n· "Directiva" (On podeu ficar-se en contacte amb qualsevol membre de la Junta, vía e-mail, inclòs el Webmaster)\n- Nou apartat "seguidors", on podeu fer-vos seguidors de la Web i seleccionar quin dels seguidors és amic/ga vostre, per a contactar amb ell ràpidament.\n- Àlbums de fotos cooperatius, qualsevol Faller Publicador pot inserir les seues pròpies imatges (de categoria, veritat?)\n- I moltes més característiques que aniràs descobrint i que esperem et facen més fàcil i còmoda la navegació.\nTot això està molt bé, però i els jocs?\n- Això és un tema abanda i ho tractarem al següent article, que serà publicat dintre d'un ratet...\nPer la nostra part és tot, tan sols et demanem que ens faces saber si tot el que hi ha t'agradat i que ens disculpes per que alguns detallets i/o encara no estan completament en funcionament, però ho estaran poquet a poquet durant els propers dies.\nUna abraçada ben forta amics i amigues!!\nPublicado por DPeiro a les 19:00 6 comentaris (escriu el teu)\n2º Aniversari de la nostra Web.\nHui la nostra Web cumpleix 2 ANYETS DE VIDA!!, així que moltes felicitats!\nTal dia com hui l'any 2007 crearem l'antiga i ataronjada Pàgina de l'Alonso, on tantes i tantes vegades ens hem reunit i hem comentat multitut d'anècdotes i cites. Esperem poder estar al teu costat durant molt de temps més, encara que açò també depén de tu, clar... I que millor per a celebrar-ho que amb una renovada (i millor) Pàgina amb moltes novetats i característiques, totes elles les podeu conèixer en l'article relacionat, podeu comentar que vos pareix tot. Res més, salutacions.-\nPublicado por DPeiro a les 16:26 1 comentaris (escriu el teu)\nFeliç aniversari Mireya!!\nHui és un dia important en la nostra comissió, apart de ser la cavalcada del Ninot, que tant ens agrada fer en la nostra ...


Hotelopia Partners - Integracions XML\nAfiliats i Hotelers>\nAfiliats i Hotelers\nAfiliatsMarca blancaIntegracions XML\nQuè és una integració XML?\nMitjançant la integració XML els nostres clients poden accedir sempre a la informació del producte més actualitzada, integrada directament al seu sistema.\nLloc web de la teva empresa\nProductes i serveis en línia\nMés de 245 països contractats, coordinats a través de 115 oficines arreu del món.\n40.000 hotels i allotjaments.\nPossibilitat d’adaptar els productes i serveis a les teves necessitats.\nDisponible a 20 països, a més de 200 ports i aeroports.\nPresència física a la destinació.\nSense costos de cancel·lació fins a 24 hores abans de l’arribada.\nDiversos tipus de connexió (privada, compartida, VIP, per a discapacitats, etc.).\nControl de seguretat i salut: alts nivells de qualitat i confort.\nAssegurança d’automòbil: tots els vehicles compleixen els requisits legals.\nDisponible a 20 països i a 100 destinacions.\nEls espectacles més interessants de cada destinació.\nParcs temàtics: Disney World, Universal, PortAventura, Terra Mítica.\nEsdeveniments especials: concerts, Grans Premis de Fórmula 1, partits de futbol, etc.\nLloguers de cotxes\nCol·laboració amb AVIS:\n3.000 punts de lloguer a 40 països.\nGran qualitat garantida: tots els vehicles tenen menys de sis mesos d’antiguitat.\nSense costos de cancel·lació.\nSense límit de quilometratge i amb l’assegurança inclosa.\nOferim disponibilitat allà on els altres no poden.\nSolucions en línia\n1) Marca blanca només per a allotjament\na) Un producte\nb) Diversos productes\n... o qualsevol combinació que desitgis.\n2) Integració XML\nCentre de servei tècnic i resposta en menys de 24 hores se t’assignarà una persona de contacte que et guiarà a través de tot el procés, abans, durant i després de la integració.\nCertificació del procés d’integració\nAquest servei, creat per minimitzar les incidències, garanteix una integració correcta entre el teu sistema i el nostre mitjançant la verificació de cadascun del passos del desenvolupament.\nVerificació de la informació que apareix al teu sistema.\nVerificació de les teves sol·licituds i les nostres respostes de l'XML.\nProva de rendiment.\nBeneficis de la integració XML\nAccés a un mercat internacional venent amb una cartera de productes d’escala mundial.\nEstalvi dels costos d’actualització i manteniment.\nTransaccions més ràpides i fàcils.\nVal electrònic per als teus clients.\nFactures proforma per als teus clients.\nMenús i descripcions de producte en diversos idiomes.\nActualitzacions freqüents per millorar la funcionalitat.\nPresència física a tot el món, amb 115 oficines de contractació.\nDisposem d’oficines locals que contracten directament els hotels i els productes i serveis addicionals que oferim.\nEls professionals que treballen a les nostres oficines coneixen perfectament el mercat local, la qual cosa ens permet expandir-nos internacionalment per oferir un preu i un servei excel·lents als nostres clients, incloses campanyes amb un elevat percentatge de resposta.\nAlguns dels nostres punts forts\nContractem directament dels proveïdors per poder oferir una distribució internacional B2B a les agències de viatges, operadors turístics i altres associats, per garantir que, amb el nostre producte, s’obtingui sempre el millor marge possible.\nUna xarxa d’oficines extensa i en creixement continu que ens permet reaccionar ràpidament en cas que hagis de contractar algun servei addicional.\nSistema de reserves en tres passos molt senzills.\nConfirmació en línia.\n100% de disponibilitat.\nTelèfon d’atenció al client les 24 hores, 7 dies a la setmana.\nTreballem en diversos idiomes.\n1) Fixació de preus i tarifació per demanda\nUn procés de fixació de preus eficient que maximitza els beneficis i garanteix uns preus competitius.\nAnàlisi de tota la informació rellevant relacionada amb els mercats emissors, les destinacions que oferim i els nostres competidors.\nComparacions diàries de preus diaris per:\nOferir més competitivitat en el preu per nombre d’estrelles i localització geogràfica.\nOferir els mateixos hotels que la competència a un preu més econòmic.\n2) Informes de disponibilitat\nElaboració d’informes de disponibilitat per nombre d’estrelles per fer cerques en diverses dates i destinacions.\nElaboració d’informes de disponibilitat per règim d’allotjament per fer cerques en diverses dates i destinacions.\nPossibilitat d’actuar immediatament en qüestions de disponibilitat gràcies a la nostra xarxa d’oficines locals.\nClassificació dels hotels\nPermet oferir una classificació detallada dels nostres productes als teus clients.\nT'oferim la possibilitat de crear la teva pròpia llista prioritària de productes.\nCreació de productes personalitzats per a cada tipus de client.\nVarietat de productes segons el nombre d’estrelles, la localització geogràfica o les condicions de contractació.\nEs creen ofertes especials per a moltes destinacions negociant preus més econòmics i mantenint els marges de benefici inalteratsAquestes ofertes s’actualitzen constantment.\nCampanyes i hotels recomanats\nOferim campanyes personalitzades i ofertes especials per a diversos mercats i tipus de clients.\nEines de promoció: bàners, llistes de productes més venuts, butlletins d’informació, relacions públiques i accions de màrqueting al Google.